open-index/open-wikipedia-markdown huggingface dataset:
עידן עמדי (אלבום)

**עידן עמדי** הוא אלבום הבכורה של הזמר הישראלי עידן עמדי שיצא ב-4 בספטמבר 2011. האלבום הוכתר כאלבום זהב לאחר שמכר למעלה מ-20 אלף עותקים.
השיר **"[[המכתב האחרון]]"** יצא לאור במסגרת הפרויקט "עוד מעט נהפוך לשיר" בעקבות בקשת משפחתו של סמ"ר משה אוחיון שנפל בלבנון, עמדי קיבל לידיו צרור מכתבים, אשר כתב החייל לאהובתו דאז, בהם הוא מספר לה על קשייו, על געגועיו ועל אהבתו הרבה אליה ואל משפחתו, עידן חיבר שיר המבוסס כולו על ציטוטים ממכתבים אלו והלחין אותו.

## רשימת רצועות

## סינגלים

## רשימת קליפים
*"אלייך"
*"רץ אל האור"

## קישורים חיצוניים

* שירי האלבום ביוטיוב
* אקורדים לשירי האלבום באתר tab4u
* מילים ואקורדים לשירים של האלבום עכשיו טוב באתר שירונט
* 
* 

## הערות שוליים

קטגוריה:אלבומי בכורה מ-2011
קטגוריה:אלבומי עידן עמדי
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת ארומה מיוזיק
טראפיק (להקה)

**טראפיק** (באנגלית: **Traffic**) הייתה להקת רוק אנגלית ממערב המידלנדס. הלהקה הוקמה באפריל 1967 על ידי סטיב וינווד, ג'ים קאפאלדי, כריס ווד, ודייב מייסון. הלהקה החלה את דרכה בתור להקת רוק פסיכדלי עם סינגלים אשר הושפעו מהביטלס.עם הזמן סגנונה של הלהקה עבר לרוק מתקדם עם הוספת כלים ללחניהם, כמו: מלוטרון, עלה, ושילבו טכניקות של ג'אז ואלתור. הסינגלים הראשונים היו Paper Sun, Hole in My Shoe ו-Here We Go Round the Mulberry Bush.

עם עזיבתו של ווינוד והצטרפותו ללהקת בליינד פאית', התפרקה הלהקה והתאחדה שוב בשנת 1970. בשנה זו הוציאה הלהקה את האלבום John Barleycorn Must Die, שנחשב לאלבום חשוב בקריירה של הלהקה. מאז השתנה ההרכב של 'טראפיק' פעמים רבות עד להתפרקותה בשנית בשנת 1975. טראפיק התאחדו בשלישית בשנת 1994, כשחברים בה רק ווינווד וקאפאלדי.

בשנת 2004, הלהקה נכנסה להיכל התהילה של הרוק אנד רול.

## דיסקוגרפיה

### אלבומי אולפן

*Mr. Fantasy (1967)
*Traffic (1968)
*Last Exit (1969)
*John Barleycorn Must Die (1970)
*The Low Spark of High Heeled Boys (1971)
*Shoot Out at the Fantasy Factory (1973)
*When the Eagle Flies (1974)
*Far from Home (1994)


## קישורים חיצוניים

* היסטוריה של הלהקה 
* 

קטגוריה:להקות רוק בריטיות
קטגוריה:להקות רוק מתקדם
קטגוריה:להקות רוק פסיכדלי
קטגוריה:חברי היכל התהילה של הרוק אנד רול
חולות נודדים

[שמאל|ממוזער|250px|סופת חול בדרכה לסטרטפורד [טקסס, אפריל 1935]]
**חולות נודדים** הם חולות לא יציבים, העשויים מגרגרי קוורץ קשים, קטנים מ-2 מ"מ, בעלי נפח נקבובית גדול, שצבעם זהוב-צהבהב, בלתי תלכידיים בהיעדר הכוח הכימי, סוכן מליטה, או המבנה הפיסי, המאפשר משיכה חשמלית, שיקשור בינם לבין עצמם לבין הקרקע. גרגירי החולות נודדים ממקום למקום עם זרם הים והרוח (בסחיפה אאולית), ובהעצרם יוצרים מבני חול משתנים בכפוף לעוצמת הרוח וכיוונה. חולות הנודדים נודדים ממקום למקום, ולעיתים יכולים לכסות צמחים או לעקור אותם ממקומם. במעופם עם הרוח בכמויות גדולות הם עשויים לגרום להרס ונזק כבד לשטחי חקלאות ולמבנים. חוליות, סופות חול ועלעול חול הן תופעות גאולוגיות בהן מעורבת תנועתם של חולות נודדים.

במדבר לעיתים קרובות נושבות רוחות חזקות שעורמות את החול לחוליות גדולות, שגובהן יכול לעלות על 500 מטר, ואורכן אף יכול להגיע ליותר מ-100 קילומטר. הרוח מעיפה את החול מעלה ומטה והחולות הנודדים יכולים להתקדם למרחק של 40 מטר בשנה, ולקבור כל מה שנקרה בדרכן. אנשים רבים אבדו בחוליות הענקיות של מדבר טקלה-מקן שבצפון אסיה, ולכן הוא זכה לכינוי 'ארץ לבלי שוב'.

בישראל שרדו חברות חולות נודדים מעטות במישור החוף הדרומי, בנגב המערבי, חולות חלוצה ובערבה, חולות סמר משום בנייה על שטחי החול, כרייה לצורכי חומר גלם (זיפזיף) והעלמה של חקלאות מוואסי המונעת באמצעות רעייה, כריתה ושרפה של צמחייה מייצבת קרקע את התפתחות חברת חולות מיוצבים.

## ראו גם

* סופת חול
* גלוני חול
* חולית
* חול מזמר

## קישורים חיצוניים
* חולות נודדים, המרכז לטכנולוגיה חינוכית
* עודד כהן, בעז שחם ואלון רוטשילד, החברה להגנת הטבע, חולות מישור החוף בישראל חשיבות ואתגר השימור, פברואר 2011
* תן לשים ת'ראש על דיונה, הסכת, המעבדה, כאן - תאגיד השידור הישראלי, גיל מרקוביץ משוחחת עם פועה בר

קטגוריה:מדבר
קטגוריה:קרקעות
קטגוריה:חול
שר-אל (עמותה)

עמותת **שר-אל** היא עמותה העוסקת בארגון מתנדבים מרחבי העולם לעבודה במסגרת צה"ל. העמותה מביאה מתנדבים יהודים ולא יהודים המועסקים למספר שבועות בסדנאות צה"ל - בדרך כלל בעבודות הקשורות בתחזוקה ובאפסנאות.
מטרות העמותה:
* תרומה לחיזוק המשכיות העם היהודי.
* יצירת חילופי תרבות בין יהדות התפוצות וישראל.
* שותפות עם תומכי ישראל ברחבי העולם לתועלת הדדית.

העמותה נוסדה באביב 1983 על ידי מאיר אינדור ויהודה חזני, ואהרן דוידי הוזמן לעמוד בראשה. רוב המתנדבים הגיעו לישראל במסגרת העמותה מארצות הברית ומצרפת.

בשנת 1988 הוענק לעמותה פרס יושב-ראש הכנסת לאיכות החיים.

## קישורים חיצוניים

* 

קטגוריה:זוכי פרס יו"ר הכנסת
קטגוריה:ישראל: עמותות
סבטלנה רומשינה

**סבטלנה רומשינה** (ברוסית: **Светла́на Алексе́евна Ромашина**; נולדה ב-21 בספטמבר 1989) היא שחיינית צורנית רוסייה. היא אלופה אולימפית בעלת 7 מדליות זהב ואלופת עולם בעלת 21 מדליות זהב.

## ביוגרפיה
סבטלנה רומשינה נולדה במוסקבה. היא הצטרפה לצוות שהיה מתאמן במרכז לספורט מים בעיר בגיל צעיר.

בשנת 2005 רומשינה לראשונה נשלחה לאליפות  עולם וזכתה בו במדליות זהב  בתחרויות קבוצתיות. בהמשך היא החלה להשתתף בתחרויות זוגות לצד נטליה אישצ'נקו.

באולימפיאדת 2008 רומשינה השתתפה בתחרות קבוצתית בו זכתה במדליית זהב.

לאחר פרישת אשצ'נקו מתחרויות, רומשינה ממשיכה להשתתף בתחרויות זוגות לצד סבטלנה קולסניצ'נקו. אם חזרתה של נטליה אישצ'נקו הם החלו מחדש את ההופעות המשותפות.

### אלופת עולם
באליפות העולם בשחייה שנערכה במונטריאול שבקנדה בשנת 2005, רומשינה זכתה במדליות זהב בתחרות הקבוצתית. מאז ועד לשנת 2013 היא זכתה ב-15 מדליות זהב באליפויות העולם.

### אלופה אולימפית
סבטלנה רומשינה השתתפה ב-4 אולימפיאדות וזכתה שלוש פעמים בתחרות הזוגות ו-4 פעמים בתחרות הקבוצתית.

## קישורים חיצוניים

קטגוריה:שחייניות צורניות באולימפיאדת בייג'ינג (2008)
קטגוריה:שחייניות צורניות באולימפיאדת לונדון (2012)
קטגוריה:אלופות עולם בשחייה צורנית
קטגוריה:שחייניות צורניות באולימפיאדת ריו דה ז'ניירו (2016)
קטגוריה:אלופות אולימפיות רוסיות: שחייה צורנית
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:שחייניות צורניות באולימפיאדת טוקיו (2020)
קטגוריה:רוסיות שנולדו ב-1989
קטגוריה:רוסים שנולדו ב-1989
סורגוטנפטגז

**סורגוטנפטגז** (ברוסית: **ОАО Сургутнефтегаз**) היא חברת הגז והנפט מהגדולות ברוסיה, לפי דירוג פורבס – החמישית בגודלה ברוסיה (2013).

## היסטוריה
החברה הוקמה בשנת 1993 על ידי הוצאתם מתאגיד ממשלתי של מספר גופים שעסקו בקידוחי נפט וגז, מפעל בית זיקוק בסביבת סנקט פטרבורג ורשת למכירת מוצרי נפט וגז. תוך זמן קצר החברה הופרטה, אך עד היום מבנה הבעלות אינו ברור. משערים שהשליטה בחברה בידי מנהליה. המנכ"ל ולדימיר בוגדנוב מכהן בתפקיד זה משנת 1993; כבר בשנת 1984 הוא היה בראש תעשיית הנפט באזור סורגוט.

בשנת 2004 קיבלה החברה רישיון להפקת נפט משדה נפט שהיה קודם לכך בבעלות יוקוס.

בשנת 2009 רכשה החברה 21 אחוז מחברת אנרגיה הונגרית, אך בעקבות התנגדות ממשלת הונגריה למהלך, בשנת 2011 נאלצה החברה למכור את מניותיה לממשלת הונגריה.

בשנת 2012 קיבלה החברה זיכיון לפיתוח אזור חדש לקידוחי נפט, תוך התמודדות מול רוסנפט וגזפרום.

תפוקת הנפט של החברה די יציבה, ונמצאת ברמה של כ-60 מיליון טון בשנה, מהם כ-10 מיליון טון משדה הנפט "פיודורובסקי".

בבעלות החברה נמצאים 24 אחוז ממניותיה של "חברת מדיה לאומית".

אלכסיי נבלני, שהוא בעל מניות מיעוט בחברה, ציין בהודעות לתקשורות שחלק משמעותי מתפוקת הנפט של החברה נמכר דרך חברה שבבעלות חברו הקרוב של ולדימיר פוטין. ניסיונותיו לקבל הסברים על הנושא ממנהלי החברה לא זכו לכל מענה.

## קישורים חיצוניים

* 
* נתונים כלליים

קטגוריה:רוסיה: חברות נפט
קטגוריה:חברות הנסחרות בבורסה לניירות ערך בלונדון
קטגוריה:חברות הנסחרות בבורסה לניירות ערך במוסקבה
קטגוריה:חנטי ומנסי (יוגרה)
Cython

**Cython** היא שפת תכנות דמוית פייתון המאפשרת קריאה לפונקציות בשפות C/C++ ואפשרות הכרזה מראש על טיפוס המשתנים (טיפוסיות סטטית).

Cython מאפשרת כתיבת מודולי הרחבה ל-CPython. קוד פייתון רגיל יכול להשתמש בהרחבות אלו בצורה דומה למודולי פייתון. בשונה מקוד פייתון, Cython מתקמפל לשפת C, והקוד עושה שימוש בקריאות ישירות ל-CPython ולספרייה הסטנדרטית. הודות לטכניקה זו זמן הריצה של פונקציות הנכתבות ב-Cython לרוב קצר יותר, אך יוצר תלות בין המודול לבין מפרש הפייתון והספרייה הסטנדרטית.

Cython היא נגזרת של שפת Pyrex והיא מרחיבה את האופטימזציות והיכולות שלה. השפה נוצרה כפיצול מ-Pyrex ב-2007 על ידי מפתחי התוכנה המתמטית Sage, שיצרו את SageX. לאחר שמתכנתים רבים הורידו את Sage רק כדי להשתמש ב-SageX, וכיוון שמתכנתים של הרחבות אחרות (LXML), תחזקו פיצולים משלהם לPyrex, הוחלט להוציא את SageX מSage, ולאחדו עם cython-lxml.

Cython נפוצה בשימוש בקרב מתכנתי פייתון המפתחים תוכנות וספריות מדעיות, ובפרט תוכנת המתמטיקה Sage וספריות הפייתון הפופולריות SciPy, pandas ו-scikit-learn.

## דוגמת קוד
ממוזער|ימין|Hello World ב-Cython
מקובל להשתמש בהרחבת `distutils` לצורך קימפול, ומאחר ש-Cython מתממשקת עם Python C API מקובל להגדיר מספר קבצים:
* קובץ `setup.py` שעושה שימוש ב-`distutils` לצורך בנייה ויצירת המודול
* תוכנית פייתון שעושה שימוש במודול המרחיב
* קובצי קוד Cython

דוגמת הקוד הבאה מסבירה את תהליך הקימפול וההרצה של תוכנית פשוטה:


```python
# hello.pyx - Python Module, this code will be translated to C by Cython.
def say_hello():
    print "Hello World!"
```



```python
# launch.py - Python stub loader, loads the module that was made by Cython.

# This code is always interpreted, like normal Python.
# It is not compiled to C.

import hello
hello.say_hello()
```



```python
# setup.py - unnecessary if not redistributing the code, see below
from distutils.core import setup
from Cython.Build import cythonize

setup(name = 'Hello world app',
      ext_modules = cythonize("*.pyx"))
```


לקימפול, ואחר כך להרצת התוכנית נדרשות הפקודות הבאות:


```bash
$ python setup.py build_ext --inplace
$ python launch.py
```


## קישורים חיצוניים
* 

קטגוריה:פייתון
בואינג 737 MAX

[ממוזער|250px|[כנפון חדש ב-737 MAX]]
[ממוזער|מטוסי בואינג 737 MAX מקורקעים צמוד למתחם בואינג ב[סיאטל]]
**בואינג 737 MAX** היא סדרת מטוסים מסחריים המפותחים על ידי חברת בואינג. סדרה זו מבוססת על משפחת בואינג 737 הדור הבא, והיא הדור הרביעי של משפחת ה-737. השינוי העיקרי הוא השימוש במנועי CFM International LEAP-1B  הגדולים והחסכוניים יותר. שלדת המטוס שונתה אף היא והוספו כנפונים חדשים.

המטוס נכנס לראשונה לשירות בחברת התעופה המלזית מלינדו אייר . המטוס שנכנס הוא מדגם MAX-8.

בעקבות שתי התרסקויות, באוקטובר 2018 ובמרץ 2019, אשר גבו את חייהם של 346 איש, קורקעו כל המטוסים שנבנו עד אותו זמן מדגם זה.
לאחר שהבעיה בהם זוהתה, לדברי חברת בואינג, המטוסים היו צפויים לחזור לשירות בתחילת שנת 2020. אולם ב-16 בדצמבר 2019, לאחר שהחזרת המטוסים לשירות לא אושרה על ידי מנהל התעופה הפדרלי, הודיעה חברת בואינג על הפסקת ייצור הדגם באופן זמני. ב-18 בנובמבר 2020 רשות התעופה הפדרלית התירה שוב לחדש את הפעילות של המטוס, ב-9 בדצמבר 2020 גול הייתה לחברה הראשונה שמפעילה את המטוס בטיסות נוסעים סדירות מאז קורקעו המטוסים בעקבות האסונות.

## גרסאות
***MAX 7** - מחליף את ה-700–737 וה-700–737ER
***MAX 8** - מחליף את ה-800–737, הגוף גדול יותר מה-MAX 7
***MAX 9** - מחליף את ה-737-900ER, הגוף גדול יותר מה-MAX 8 - המראת הבכורה ב-13 באפריל 2017
***MAX 10** - גרסה מוגדלת של ה-MAX 9 שנועדה להתחרות טוב יותר עם A321-NEO של אירבוס - המטוס הושק בסלון האווירי של פריז ב-20 ביוני 2017

## מפרטים

מקורות: 737 MAX specifications

## תאונות ותקריות
בין מרץ 2017 למרץ 2019, הצי העולמי של מטוסי 737 הפעיל 500,000 טיסות וחווה שתי תאונות קטלניות, עם שיעור תאונות של ארבע תאונות למיליון טיסות, בעוד שהדורות הקודמים של בואינג 737 היו בממוצע 0.2 תאונות למיליון טיסות.

ב-29 באוקטובר 2018 התרסקה טיסה 610 של ליון אייר שהתבצעה במטוס מדגם בואינג 737-8MAX בטיסה פנים אינדונזית בין ג'קרטה לפנגקאל-פינאנג. כל 181 הנוסעים ו-8 אנשי הצוות נספו.

הוועדה הלאומית לבטיחות תחבורה של אינדונזיה פרסמה את הדו"ח הסופי שלה על ההתרסקות ב-25 באוקטובר 2019, ומייחסת את ההתרסקות ל-MCAS שדחף את המטוס לצלילה עקב נתונים מחיישן פגום של זווית התקפה. בעקבות התרסקות ליון אייר, בואינג פרסמה הנחיה ידנית תפעולית, שייעצה לחברות תעופה כיצד לטפל בקריאות שגויות בתא הטייס.

ב-10 במרץ 2019 התרסקה טיסה 302 של אתיופיאן איירליינס שהתבצעה במטוס מדגם בואינג 737-8MAX בטיסה בין אדיס אבבה לקניה, כל 149 הנוסעים ו-8 אנשי הצוות נספו. עדויות שאוחזרו באתר ההתרסקות מצביעות על כך שבזמן ההתרסקות, המטוס נטה לצלול, בדומה לטיסה 610 של ליון אייר.

ב-5 בינואר 2024, בטיסה מפורטלנד לקליפורניה, כ-20 דקות לאחר ההמראה, חלק מגוף המטוס התנתק מהשלד, וחלון ודלת של המטוס התפוצצו. המטוס סב על עקבותיו וביצע נחיתת חירום בשדה התעופה ממנו המריא. איש מהנוסעים לא נפגע.

## ראו גם
*בואינג 737
*בואינג 737 הדור הבא

## קישורים חיצוניים

* 
* 
* 
* Airbus A320neo + Boeing 737MAX - Orders and Commitments: A Comparison pdxlight
* 
* 

## הערות שוליים

קטגוריה:מטוסי נוסעים אמריקאיים
737 MAX
זיקית (קומיקס)

**זיקית** (באנגלית: **Chameleon**) הוא דמות בדיונית של נבל-על המופיעה בחוברות הקומיקס ספיידרמן ביקום מארוול קומיקס. דמותו הופיעה לראשונה בחוברת *The Amazing Spider-Man #1* ממרץ 1963 ונוצרה על ידי הכותב סטן לי והמאייר סטיב דיטקו. 

זיקית הוא האלטר אגו של דמיטרי סמרדיאקוב, אזרח סובייטי שבצעירותו שירת את אחיו למחצה קרייבן הצייד, סרגיי קרבינוף. למרות שהשניים היו חברים, סרגיי נהג להתעלל באחיו, מה שהוביל את דמיטרי להעריץ אותו, אך גם עורר בו רגשי טינה כלפיו. לבסוף, סמרדיאקוב היגר לארצות הברית והחל לרכוש שם לעצמו כאשר נהג להשתמש בכישרונו להתחזות לחברים ושכנים. במהלך פעילותו הקרימינלית הראשונה בזהות הזיקית, דמיטרי התחזה לספיידרמן אך הוא נחשף ונעצר. זמן מה לאחר מכן גם קרבינוף היגר לארצות הברית, והזיקית הפנה את תשומת לבו של אחיו לספיידרמן. השניים הפכו עד מהרה לאויביו המושבעים של ספיידרמן, ולחלק מגלריית הנבלים הנרחבת שלו.

הזיקית השפיע על קרייבן הצייד להתחיל לצוד את ספיידרמן. שני האחים נלחמו יחדיו באיירון מן והתעמתו עם הענק הירוק. בשלב מסוים, הזיקית התחפש למדען הנרי פים וגנב ממעבדתו מסמכים סודיים עבור ארגון הטרור הידרה. אולם, הוא נעצר בידי פים, שהיה תחת הזהות איש הנמלה. הזיקית התחזה לנבל בשם טורפדו ולחם בדרדוויל.

כאשר קרייבן הצייד התאבד, הזיקית הפך לאובססיבי ורצה לגרום לספיידרמן לסבול על כך שלא מנע את התאבדותו של אחיו. הוא רקח נסיוב שגרם לפניו להיות חסרי הבעה וקפואים, חטף את ג'יי ג'ונה ג'יימסון וקיבל הצעה ממשפחת המאפיה להפוך לראש הפשע המאורגן, תוך כריתת ברית עם ראש פטיש. תוך שהוא מתחזה למדען, הזיקית פשט את ספיידרמן מכוחותיו לזמן קצר והצטרף לעקרב כדי להילחם גם בספיידרמן וגם בחתולה השחורה. אולם, הוא נמלט לאחר שתוכניתו סוכלה.

מהלכו הבא של הזיקית היה לכרות ברית עם הארי אוסבורן, הגובלין הירוק השני. לפני מותו של הארי, הוא אמר לו שזהותו הסודית של ספיידרמן יכולה להיות קשורה בפיטר פארקר, וכן הורה לו לבנות אנדרואידים בדמותם של הוריו הביולוגיים של פארקר. תוכנית זו הובילה להתמוטטות פסיכוטית של ספיידרמן ושל הזיקית. בהמשך, הזיקית למד שפיטר פארקר הוא אכן ספיידרמן, ותקף אותו דרך בני משפחתו וחבריו הקרובים. אולם, מרי ג'יין ווטסון הכניעה אותו באמצעות מקל בייסבול.

באירועי "קצוות הארץ" שלאחר מלחמת האזרחים של מארוול, הזיקית הופיע כחבר בקבוצת ששת המרושעים של דוקטור אוקטופוס, והתחזה לקפטן אמריקה בניסיון להסתנן לתוך בסיס צבאי.

את דמותו ב"ספיידרמן: רחוק מהבית" גילם נומן אקאר, כשהוא קרוי בשמו האמיתי ואת דמותו ב"קרייבן הצייד" גילם פרד השינגר. 

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

## הערות שוליים

קטגוריה:נבלי על במארוול קומיקס
קטגוריה:ספיידרמן: דמויות
גמל כלאיים

**גמל כלאיים** הוא הכלאה בין גמל דו-דבשתי (*Camelus bactrianus*) וגמל חד-דבשתי (*Camelus dromedarius*).

לצאצא ישיר וטהור של גמל דו-דבשתי וגמל חד-דבשתי יש בדרך כלל דבשת אחת, והיא לעיתים מחולקת מעט לכדי שתי דבשות. הוא בדרך כלל גדול יותר מהוריו, ויכול להגיע לגובה כתפיים של 230 ס"מ ולמשקל של עד 1,000 ק"ג. אלה הם גמלים חזקים מאוד ולכן שימושיים לטובת חרישה ונשיאת משאות כבדים. כמו כן, הם בדרך כלל צייתנים וניתנים לאילוף. הם נפוצים ברוסיה, איראן, אפגניסטן וטורקיה, ובמידה פחותה גם בערב הסעודית, טורקמניסטן וקזחסטן. נקבות גמל כלאיים טהורות הן פוריות.

ניתן לבצע הכלאות מסדר שני של צאצאים טהורים של גמל דו-דבשתי וגמל חד-דבשתי. לצאצא הכלאה של נאקת כלאיים טהורה עם גמל דו-דבשתי ("דו-דבשתי מסדר שני") יש בדרך כלל שתי דבשות, והוא מהיר מהגמל הדו-דבשתי וחזק מהגמל החד-דבשתי. הוא מסוגל לצעוד בשלג ובעל עמידות גבוהה באזורים הררים. הוא נפוץ בעיקר באזור קזחסטן. צאצא הכלאה של נאקת כלאיים טהורה עם גמל חד-דבשתי ("חד-דבשתי מסדר שני") חזק יותר מגמל חד-דבשתי, ונחשב נדיר.

## קישורים חיצוניים

* 
* Bactrian Camels and Bactrian-Dromedary Hybrids

קטגוריה:גמליים
קטגוריה:חיות כלאיים
קטגוריה:מינים מבויתים
אוניברסיאדת טורינו (1959)

**אוניברסיאדת הקיץ הראשונה** נערכה בטורינו, איטליה ב-1959, כאשר טקס הפתיחה והמשחקים נערכו באצטדיון האולימפי בטורינו. במשחקים השתתפו 985 ספורטאים.

באוניברסיאדה זו נערכו תחרויות בשבעה ענפי ספורט: אתלטיקה, התעמלות אמנותית, טניס, כדורמים, כדורסל, כדורעף ושחייה.

סך הכול הוענקו 181 מדליות, מתוכן 38 לאיטליה. 

## אירועים מיוחדים
* ליביו ברוטי מאיטליה זכה ב-3 מדליות זהב, בריצת 100 מטר, ריצת 200 מטר ובריצת שליחים 4x100 מטר.

## טבלת המדליות (חלקית)

## קישורים חיצוניים

* היסטוריה של אוניברסיאדות
* אטלטיקה (גברים)
* אטלטיקה (נשים)
* שחייה

1959
קטגוריה:טורינו: תחרויות ספורט
קטגוריה:1959 בספורט
כוגן

**כוגן** הוא שם משפחה יהודי מזרח אירופאי, וריאציה של שם המשפחה "כהן".
ערכים (כתב עת)

כתב-העת **ערכים** היה ביטאון המפלגה הקומוניסטית הישראלית (רק"ח) לשאלות התאוריה והפרקטיקה, שיצא לאור מאוגוסט 1969 ועד דצמבר 1996. עורכו הראשי של כתב העת היה ד"ר וולפגנג ארליך.

בינואר 1973 החל להופיע דו-ירחון בשם "בעיות השלום והסוציאליזם", שהיה המהדורה העברית של כתב העת של התנועה הקומוניסטית הבין-לאומית, אותו הוציאה לאור מערכת ששכנה בפראג. גם עורכו האחראי של כתב עת זה היה ד"ר ארליך.

באוגוסט 1975 אוחדו שני כתב העת, "ערכים" ו"בעיות השלום והסוציאליזם", וכתב העת המאוחד נקרא: "ערכים, כתב עת לבעיות השלום והסוציאליזם". בינואר 1991, לאחר קריסתם של המשטרים שהיו בברית המועצות ובצ'כוסלובקיה, נפסקה הוצאתו לאור בפראג של כתב העת "בעיות השלום והסוציאליזם". בעקבות זאת, חזר כתב העת בעברית לשמו "ערכים".

המדורים הנפוצים ב"ערכים" היו: מדיניות, חברה, כלכלה, עובדים, בינלאומי, התנועה הקומוניסטית, העולם הערבי, תרבות, זיכרונות ומסמכים של המפלגה הקומוניסטית הישראלית.

## ראו גם

* זו הדרך 
* אל אתיחאד
* קול העם

קטגוריה:עיתונות מפלגתית קומוניסטית בישראל
קטגוריה:ישראל: כתבי עת
מארק אדאמו

**מארק אדאמו** (באנגלית: **Mark Adamo**; נולד ב-1 באוגוסט 1962) הוא מלחין ולבריתן אמריקאי.

## חייו
### לימודים וקריירה
אדאמו, יליד פילדלפיה, למד באוניברסיטת ניו יורק ובאוניברסיטה הקתולית של אמריקה, שם סיים את לימודי התואר הראשון בהלחנה ב-1990. לאחר סיום לימודיו לימד הלחנה באוניברסיטת ניו יורק, באוניברסיטה העירונית של ניו יורק ובתיאטרון הלירי האמריקאי.

האופרה של אדאמו, "נשים קטנות", (1998), שלה כתב גם את הלברית המבוססת על ספרה של לואיזה מיי אלקוט, הנחילה לו את ראשית פרסומו. בהמשך לכך התמנה למלחין הבית של האופרה של ניו יורק, משרה בה כיהן מ-2001 עד 2006. במסגרת זו ניהל את התוכנית להצגת מלחינים אמריקאים. בשנת 2003 התמנה גם לרב-אמן ב"מרכז האטלנטי לאמנויות".

### יצירתו
המוזיקה של אדאמו עושה שימוש בטכניקות של המאה ה-20 והמאה ה-21 וניכרות בה השפעות שונות ומגוונות, החל בתיאטרון מוזיקה וכלה בסריאליזם. להקות אופרה בסן פרנסיסקו, דאלאס ויוסטון הזמינו אצלו ארבע אופרות באורך מלא, וכן קיבל הזמנות לכתיבת יצירות תזמורתיות וקאמריות מאת התזמורת הסימפונית הלאומית של ארצות הברית, החלילן ג'יימס גאלוויי, זמר הבריטון תומאס המסון והמקהלה הקאמרית שאנטיקלר. בביצוע כמה מיצירותיו, לרבות הפקות של "נשים קטנות", היה גם הבמאי.

## חיים אישיים
מארק אדאמו חי בניו יורק עם בן-זוגו, המלחין ג'ון קוריליאנו.

## יצירתו
### אופרה
* "נשים קטנות", (1998)
* "התוודה", אופרה קאמרית (1998)
* "ליזיסטראטה", או "האלה העירומה" (2005)
* "הבשורה של מריה מגדלנה" (2013)

### מבחר יצירות אחרות
* "ויקטוריאנים מאוחרים" לזמר, קריין ותזמורת קאמרית (1994, נערך ותוקן, 2007; 25 דקות)
* "ארבעה מלאכים: קונצ'רטו לנבל ותזמורת (2006; 25 דקות)
* "מוזיקת אלקוט" (מתוך "נשים קטנות", לכלי מיתר וכלי הקשה (1999, נערך ותוקן 2007; 18 דקות)
* "מלכת השמיים", לנבל וכלי מיתר (2007; 8 דקות)
* פתיחה ל"ליזיסטראטה" לתזמורת (2006; 4 דקות)
* "גארלאנדה" מקהלת נשים ופסנתר או פסנתר והרכב קאמרי (2006; 15 דקות)
* "קנטטה דומינו: אטיוד על תהילים צ"ז" למקהלה מעורבת כפולה ופסנתר עם סולו סופרן (1999, נערך ותוקן 2009; 12 דקות)
* Matewan Music: שלושה שירי עם למקהלה מעורבת א קאפלה עם סולו סופרן (1995, נערך ותוקן 2009; 13 דקות)
* "המשורר דובר על שבח והלל" למקהלה מעורבת או למקהלת גברים א קאפלה (1995, נערך ותוקן 2009; 6 דקות)
* "סגולה נעלה", למקהלה מעורבת כפולה א קאפלה (1997, נערך ותוקן 2009; 4 דקות)
* "יופי ססגוני", למקהלה מעורבת א קאפלה (1995, נערך ותוקן 2009; 4 דקות)
* "תפארת האל", למקהלה מעובת א קאפלה (1995, נערך ותוקן 2009; 4 דקות)
* "אלמנת המתחרה", מחזור של חמישה שירים למצו-סופרן, פסנתר וצ'לו (2009; 15 דקות)

## קישורים חיצוניים


* Mark Adamo at G. Schirmer


## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:לבריתנים אמריקאים
קטגוריה:מלחיני אופרה אמריקאים
קטגוריה:בוגרי אוניברסיטת ניו יורק
קטגוריה:בוגרי האוניברסיטה הקתולית של אמריקה
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1962
קרן פיקדונות ומילוות

**קרן פיקדונות ומילוות** (בראשי תיבות: **קפ"מ**) היא קרן נאמנות שפיתחה רשות ניירות ערך, על מנת שתהווה תחליף לפיקדונות בנקאיים קצרים תוך שיפור בתשואה ללקוח. קרן זו היא תת-סוג של קרן כספית שקלית. פיתוח הקרן על ידי הבנקים ובתי ההשקעות מצוי בעיצומו ולכן טרם הוצעה קרן מעין זו לציבור.

## התכונות העיקריות של הקפ"מ
#**אפיקי ההשקעה**: הקפ"מ היא אפיק השקעה סולידי ביותר, המשקיע אך ורק במזומנים, בפיקדונות בנקאיים לא צמודים לתקופות קצרות ובמילוות קצרי מועד (מק"מ).
#**[[מח"מ]]** (משך חיים ממוצע): המח"מ של כלל הנכסים המוחזקים בקפ"מ לא יעלה בכל עת על 60 ימים.
#**מיסוי**: שיעור המס על הקפ"מ הוא 25%, אך הוא חל רק על הרווח הריאלי (הנגזר מהתשואה שמעל לשיעור עליית מדד המחירים לצרכן). ככל ששיעור המדד יעלה, יירד שיעור המס שישלם הלקוח ואף ייתכן כי לא ישלם מס כלל. זאת לעומת מיסוי של 15% (ללא תלות במדד המחירים לצרכן) על פיקדונות בנקאיים לא צמודים.
#**ניהול הקפ"מ** יהיה כמו בקרן מועדים קבועים, כך שניתן יהיה לרכוש או למכור את יחידותיה רק אחת לשבוע, ובכך תצטמצם התנודתיות בקרן. במקרה שיום היצירות והפיקדונות של הקפ"מ לא יחול ביום חישוב מחירים בקרן, יידחה יום היצירות והפדיונות ליום חישוב המחירים העוקב. בכך, יתאפשר לבעלי היחידות לפדות את יחידותיהם פעם בשבוע.  
#**החרגה מחוק הייעוץ**: בעוד שמוצרי ההשקעה השונים, למעט פיקדונות וחסכונות בנקאיים, משווקים לציבור הרחב באמצעות בעלי רישיון ייעוץ השקעות, ניתן לשווק את הקפ"מ לציבור גם על ידי מי שאינו מחזיק בתעודת יועץ, כלומר גם בידי בנקאים וסוכני ביטוח.

## מאפייני הקפ"מ
רשות ניירות ערך מעוניינת ליצור מוצר השקעה אשר ישפר את שיעורי הריבית שמקבלים לקוחות פרטיים (בהשוואה לפיקדונות בנקאיים) תוך שמירה על היתרונות הגלומים בפיקדונות הבנקאיים: נזילות גבוהה (שבועית), סולידיות, רמת ביטחון גבוהה.

היתרון הגדול של הקפ"מ הוא בכך שבניגוד לקרן הכספית, היא מוחרגת מחוק הייעוץ. יתרונות ההחרגה הן בכך שמתייתר הצורך של לקוחות לעבור הליך ארוך של ברור צרכים והתאמת מדיניות השקעה לפני שניתן לייעץ להם לגבי מוצר פיננסי זה. כמו כן, היקף הבנקאים שאינם יועצים רב יותר והם אלה שמוכרים באופן שוטף פיקדונות וחסכונות לציבור הרחב. כך, ההחרגה מחוק הייעוץ מנגישה את הקפ"מ לכלל הציבור, ומעניקה לה יתרון בולט על שאר אפיקי ההשקעה, בכלל זה הקרנות הכספיות, המחויבים בייעוץ.

בהחרגה זו גלום גם חיסרון. כדי להשיג תעודת יועץ יש לעבור תקופת הכשרה ארוכה, הכוללת לימודים מקיפים, מבחנים של הרשות לניירות ערך ותקופת סטאז'. בנקאים שאינם יועצי השקעות לא יוכלו לייעץ ללקוחות, להשוות בין אפיקי השקעה שונים, למסור מידע לגבי בתי ההשקעות ודמי הניהול, לתעדף קפ"מ מסוימת על פני אחרות.

הקפ"מ צפויה להניב תשואה גבוהה יותר מפיקדונות בנקאיים ללקוחות פרטיים לאותו מח"מ, בזכות היתרון הטמון בקבוצה על פני היחיד. לקוחות פרטיים המפקידים בבנקים פיקדונות בהיקפים נמוכים באופן יחסי, זוכים כתוצאה מכך לריבית בשיעור נמוך על השקעתם. לעומת זאת, קרן נאמנות כגון הקפ"מ, מאגדת כספים של לקוחות פרטיים רבים ומפקידה אותם בבנק ולכן צפויה לזכות לריבית גבוהה יותר, המתאימה לריבית המשולמת על פיקדונות ג'מבו (פיקדונות בהיקף גבוה מאוד). 

יחידות קפ"מ ניתן להציע רק אם הקרן הוגדרה ככזו מיום שהוקמה, ולכן קרן רגילה לא תוכל להפוך לקרן קפ"מ. הסכם הקרן חייב לציין את היות הקרן מסוג קפ"מ.  

על פי קביעת רשות ניירות ערך, מנהלי הקפ"מ יכולים לגבות מהמשקיעים בה דמי ניהול. סביר כי בדומה לקרן הכספית, ייגבו דמי ניהול בשיעורים נמוכים (כ-0.1%).

## קישורים חיצוניים
* תיקוני חקיקה והוראה בעניין קפ"מ

קטגוריה:שוק ההון
קטגוריה:בנקאות
בורוס (עיר)

**בּוּרוֹס** (בשוודית: **Borås**) היא עיר במחוז וסטרה ייטלנד שבשוודיה. נכון לשנת 2010 התגוררו בעיר 66,273 תושבים.

## היסטוריה
העיר בורוס קיבלה את זכויותיה בשנת 1621 על ידי גוסטב השני אדולף, מלך שוודיה. הסיבה הייתה לתת לסוחרים מקום חוקי למכור את סחורותיהם. העיר התפתחה זמן קצר לאחר שנוסדה. לאחר מאה שנים אוכלוסיית העיר גדלה ל-2,000 תושבים. בורוס הושחתה על ידי שריפות ארבע פעמים בשנים: 1681, 1727, 1822 ו-1827. כנסיית קארולי שבעיר הוא המבנה הישן ביותר בעיר ועמד בכל השריפות.

## תעשייה
בשנות ה-40 וה-50 של המאה ה-20 הייתה בורוס מרכז תעשיית הטקסטיל בשוודיה. 

המשרדים הראשיים של החברה SWEDAC נמצאים בעיר, כמו כן גם של חברת Ericsson אשר לה יש מפעל ייצור גדול בעיר.

בפארק התעשייתי, קיימות חברות רבות שמתמחות בלוגיסטיקה. התעשיות בבורוס משתפות פעולה עם אוניברסיטת בורוס והמוסד הטכנולוגי SP של שוודיה. בעיר נמצאים השעון האטומי של שוודיה, המוסד הטכנולוגי מבצע מחקרים שונים כדי לקדם את הגנת הצרכן.

## ספורט
קבוצת הספורט המצליחה ביותר בעיר היא קבוצת הכדורגל אלפסבורג, אלופת שוודיה בשנים 2006 ו-2012. המועדון נוסד בשנת 1904 אך קיבל את שמו הנוכחי בשנת 1906. אצטדיונה הביתי של הקבוצה הוא בורוס ארנה, תכולת האצטדיון היא 16,000 מקומות ישיבה. מדי הקבוצה הם בצבעים צהוב ושחור (תלבושת בית).

מועדונים אחרים הם HC בורוס, קבוצת ההוקי קרח של העיר, ובורוס רינוס, קבוצת הפוטבול של העיר.

בורוס אירחה את טורניר הכדורמים, XIII FINA World Masters Championships 2010 בין 28 ביולי עד 6 באוגוסט.

## יהודים
לאחר מלחמת העולם השנייה הגיעו לבורוס כ-400 משפחות של פליטי השואה. במהלך השנים לאחר מכן עזבו רובם לארצות הברית. בשנת 1955 נותרו בבורוס כ-80 משפחות יהודיות שהחזיקו מורה מישראל שלימד את הילדים עברית.

## ערים תאומות

* 

## גלריה

קובץ:Ramnaparken.jpg|אגם ראמנאפארקן בחורף
קובץ:Borås stadspark.jpg|פארק בעיר
קובץ:Boras Radhus.jpg|בית המשפט העירוני
קובץ:Borås Stad.jpeg|נוף העיר בחורף


## קישורים חיצוניים

* 
* אתר האינטרנט של בורוס
* 

## הערות שוליים

קטגוריה:שוודיה: ערים
קטגוריה:יישובים שהוקמו ב-1621
חוני (גאורגיה)

**חוֹני** (בגאורגית: **ხონი**) היא עיירה במישור קולכתי שבמערב גאורגיה; העיירה מהווה מרכז מנהלתי של נפת חוני שבמחוז אימרתי. חוני ממוקמת על גדת הנהר צחניסצקאלי בגובה 114 מטר מעל פני הים.

חוני מרוחקת כ-25 קילומטרים מהעיר כותאיסי שממזרחהּ. תחנת הרכבת הקרובה ביותר לחוני נמצאת בעיר סמטרדיה שמדרומהּ, במרחק 22 קילומטרים. בזמן המפקד שנערך בשנת 2014, אוכלוסיית חוני מנתה 8,987 נפש.

כלכלתה של חוני מתבססת על חקלאות - יש בה מטעי תה ומפעל לעיבודו. בעיירה נמצא בית-מוזיאון של המהפכן הגאורגי אלכסנדרה צולוקידזה (בבית ילדותו). חוני היא מקום מושב הבישוף של הדיוקסיה חוני-סמטרדיה.

## היסטוריה
בשטחה של חוני נמצאו שרידי יישוב מתקופת הברונזה המאוחרת ו-1,270 מטבעות תתרי שהוטבעו בממלכת קולכיס (תקופת הברזל). לפי הערכות, חוני הוקמה ככפר בין המאה ה-6 למאה ה-9.

בשנת 1529 הכפר חוני נהפך למרכז דיוקסיה, מה שהוביל לצמיחתו הדמוגרפית והכלכלית. מהמאה ה-18 חוני היה מרכז חשוב למסחר.

בשנת 1810, עם סיפוחה של ממלכת אימרתי לאימפריה הרוסית, חוני נהפך למרכזו המנהלתי של מחוז השפלה שבמערב גאורגיה. בשנות ה-20 של המאה ה-19, חוני כבר הייתה לעיירה מיושבת בצפיפות.

בשנת 1846, עם הארגון המנהלתי החדש של גאורגיה במסגרת האימפריה הרוסית, חוני הוכפפה למחוז כותאיסי שבפלך כותאיסי (שהוקמה באותה שנה). משנות ה-50 של המאה ה-19 בעיירה פעל שוק טבק. בשנת 1865 בחוני נערכה הצגת התיאטרון הראשונה.

משנות ה-70 של המאה ה-19 חוני הייתה המרכז התעשייתי והמסחרי החשוב ביותר באימרתי (אחרי כותאיסי). בעיירה פעלו מפעלי עץ וטקסטיל (על אנרגיית מים), וכן בית-חרושת ללבנים ורעפים; בנוסף, חוני הייתה המרכז החשוב ביותר בגאורגיה לייצור חוטי משי וסלילי חוטים לתפירה. מדי יום שישי, בעיירה היה נערך יריד גדול.

בשנת 1890 נוסדה בחוני התזמורת הראשונה בגאורגיה לכלי נשיפה. בשנת 1907 הוקמה בעיירה להקת תיאטרון מקומית.

בשנים 1936–1989 נקראה חוני **צוּלוּקידזֵה** (על שם המהפכן אלכסנדרה צולוקידזה שנולד בה).

האתר ההיסטורי החשוב ביותר בחוני היא כנסיית גיורגי הקדוש שנבנתה בין המאה ה-11 למאה ה-13 ועדיין פעיל; בנוסף, בעיירה קיים בניין הסמינר להוראה, שהוקם בשנת 1881.

## ערים תאומות
* 
* 

## קישורים חיצוניים
* 

## הערות שוליים

קטגוריה:גאורגיה: יישובים
קטגוריה:אימרתי
קטגוריה:עיירות
דויטשה בנק פארק

**דויטשה בנק פארק** (בגרמנית: **Deutsche Bank Park**) הוא אצטדיון ספורט בעיר פרנקפורט שבמדינת הסן, גרמניה ומשמש לבית עבור קבוצת הבונדסליגה הגרמנית איינטרכט פרנקפורט. האצטדיון מוכר בשמו המקורי **ואלדשטדיון** (בגרמנית: **Waldstadion**, אצטדיון היער). האצטדיון נפתח לראשונה בשנת 1925 ושופץ מספר פעמים מאז. השיפוץ האחרון היה בהכנות לקראת גביע הקונפדרציות 2005 ו-מונדיאל 2006. עם קיבולת של 51,500 צופים, אצטדיון זה הוא אחד מעשרת אצטדיוני הכדורגל הגדולים בגרמניה. האצטדיון היה אחד מ-9 האצטדיונים שאירחו את גביע העולם בכדורגל נשים 2011 ואירח ארבעה משחקים בטורניר כולל משחק הגמר. בין השנים 2005 ל-2020 שמו הרשמי של האצטדיון היה **קומרצבנק ארנה** (בגרמנית: **Commerzbank Arena**).

קומפלקס הספורט, אשר נמצא בבעלות עיריית פרנקפורט, כולל את האצטדיון ומתקני ספורט אחרים כמו: בריכת שחיה, קומפלקס טניס ומתחם כדורעף חופים. בסמוך לאצטדיון נמצאת תחנת רכבת לאומית אשר הופכת את המתחם לנגיש יותר לכולם.

## מונדיאל 2006
אצטדיון זה הוא אחד ממספר אצטדיונים אשר אירחו את מונדיאל 2006.

במהלך המונדיאל אירח האצטדיון חמישה משחקים:
*  **1 - 0** , שלב הבתים
*  **2 - 1** , שלב הבתים
*  **2 - 0** , שלב הבתים
*  **0 - 0** , שלב הבתים
*  **0 - 1** , רבע הגמר

## גלריה

2022128134111 2022-05-08 Fussball Eintracht Frankfurt vs Borussia Mönchengladbach - Sven - 1D X MK II - 0002 - IMG 7898.jpg|מבט מבפנים
Aerial view of Commerzbank-Arena.jpg|האצטדיון ממבט על
Waldstadionold1.jpg|מראה האצטדיון בשנת 2001 לפני ששודרג לקראת מונדיאל 2006


## קישורים חיצוניים
* 

* דויטשה בנק פארק באתר הרשמי של איינטרכט פרנקפורט
* דויטשה בנק פארק באתר Stadium Guide
* דויטשה בנק פארק באתר World Stadiums

קטגוריה:אצטדיוני כדורגל בגרמניה
קטגוריה:פרנקפורט: מבנים
קטגוריה:פרנקפורט: ספורט
קטגוריה:אצטדיוני מונדיאל 2006
קטגוריה:אצטדיוני גביע העולם בכדורגל נשים 2011
קטגוריה:איינטרכט פרנקפורט
Moovit

**מוביט** (**Moovit**) היא אפליקציה חינמית ושיתופית ישראלית לניווט בתחבורה ציבורית. היישום מבוסס GPS, ופועל בטלפונים חכמים עם מערכות הפעלה מסוג Windows Phone, אנדרואיד, ו-iOS ובדפדפנים.

היישום פותח על ידי חברת ההזנק הישראלית MoovitApp Global LTD (לשעבר Tranzmate) והושק לראשונה בישראל בשנת 2012.

## סקירה
היישום מסוגל לספק בזמן אמת מידע על המיקומים של אוטובוסים, חשמליות, רכבות כבדות, רכבות תחתיות, רכבות קלות, אופניים ומעבורות. על בסיס המיקום הנוכחי של המשתמשים, המחושב על סמך ה-GPS של המכשיר, המשתמשים מסוגלים באמצעות היישום לראות בזמן אמת במפה של האזור בו הם נמצאים היכן תחנות התחבורה הציבורית הקרובות אליהם. היישום מסוגל לתכנן מסלולי נסיעה ליעדים מסוימים דרך מספר קווי תחבורה שונים על בסיס מידע המתקבל בזמן אמת.

המידע המוצג באמצעות היישום משלב נתוני תחבורה ציבורית סטטיים המתקבלים ממפעילי התחבורה הציבורית ביחד עם נתונים שנאספים בזמן אמת ממשתמשי היישום במסגרת תהליך מיקור המונים. בעת הנסיעה בקווי התחבורה הציבורית כאשר היישום מופעל, משתמשי היישום מעבירים באופן פאסיבי ובעילום שם מידע לשרתי Moovit אודות מהירותו של כלי התחבורה שהם נוסעים בו, וכן מידע אודות מיקומו הנוכחי של כלי התחבורה. לאחר מכן נתונים אלו מוצלבים עם נתוני לוחות הזמנים של התחבורה הציבורית על מנת שיתר המשתמשים המקומיים, אשר אמורים לנסוע באותם כלי התחבורה, יקבלו מידע מדויק ככל הניתן על סמך המיקום הנוכחי בפועל של כלי התחבורה.

בנוסף לשיתוף נתונים באופן פסיבי, המשתמשים יכולים לדווח באופן פעיל באמצעות היישום על המיקום של כלי התחבורה הציבורית, לציין מהן הסיבות לעיכובים, לציין האם ישנם עומסי תנועה, לדרג את שביעות הרצון שלהם מהנהגים, ולציין אם באותו הקו ישנו חיבור Wi-Fi זמין.

היישום זמין באלפי ערים ביותר מ-102 מדינות בעולם. היישום השתמש בעבר במפות מיזם המיפוי השיתופי OpenStreetMap. כיום היישום משתמש בגוגל מפות.

לפי נתוני השירות, למעלה מ־775 מיליון נוסעים משתמשים בשירות Moovit. ב-4 במאי 2020, Moovit נרכשה על ידי אינטל בכ-900 מיליון דולר.

## אודות החברה
ממוזער|שמאל|סמלילה המקורי של החברה
חברת Moovit נוסדה בישראל בשנת 2011 על ידי ניר ארז, רועי ביק וירון עברון. בין חברי הדירקטוריון של Moovit: אורי לוין, ממייסדי חברת Waze, פרופ' אמנון שעשוע, מייסד ומנכ"ל חברת Mobileye, וגילי רענן מסקויה קפיטל.

החברה גייסה למעלה מ-135 מיליון דולר בארבעה סבבי גיוס הון.

חברת Moovit זכתה בפרס אטלס בשנת 2016, שהייתה השנה הראשונה לחלוקת הפרס.

משרדי החברה ממוקמים בפארק המדע בנס ציונה. החברה מעסיקה למעלה מ-210 עובדים, אשר כמחציתם עוסקים במחקר ופיתוח.

במאי 2020 נרכשה על ידי אינטל בכ-900 מיליון דולר.

## לקריאה נוספת
* 

## קישורים חיצוניים

* 

* 
* 
* 
* 
* 

## הערות שוליים

קטגוריה:יישומונים בתחום התחבורה
קטגוריה:ניווט לווייני: שימושים
קטגוריה:מיקור המונים
קטגוריה:חברות תוכנה ישראליות
קטגוריה:תוכנות שהושקו ב-2011
קטגוריה:חברות ישראליות שעשו אקזיט
קטגוריה:נס ציונה: חברות
קטגוריה:ישראל: חברות שהוקמו ב-2011
קטגוריה:זוכי פרס אטלס
אוניברסיאדת בודפשט (1965)

ממוזער|המשלחת הישראלית לאוניברסיאדה בבודפשט, 1965

**[[אוניברסיאדה|אוניברסיאדת הקיץ הרביעית]]** נערכה בבודפשט, הונגריה ב-1965, כאשר טקס הפתיחה והמשחקים נערכו באצטדיון פרנץ פושקש. במשחקים השתתפו 1,729 ספורטאים.

באוניברסיאדה זו נערכו תחרויות בתשעה ענפי ספורט: אתלטיקה, התעמלות מכשירים, חתירה, טניס, כדורמים, כדורסל, כדורעף, קפיצה למים ושחייה.

סך הכול הוענקו 219 מדליות, מתוכן 56 לברית המועצות ו-38 להונגריה שדורגה ראשונה בשל ריבוי מדליות הזהב שקיבלה.

## טבלת המדליות (חלקית)

## קישורים חיצוניים

1965
קטגוריה:1965 בספורט
קטגוריה:בודפשט: תחרויות ספורט
נועדיה

**נוֹעַדְיָה** היא דמות מקראית, נביאת שקר בימי נחמיה. שמה מופיע ב.

יש האומרים כי נועדיה כלל אינה נביאה בפני עצמה, אלא כינוי נוסף לנביא השקר שמעיה בן דליה, שפעל אף הוא בתקופה זו.

## פעילותה של נועדיה
אויבים רבים היו לנחמיה. אחת מהן הייתה נועדיה, נביאת שקר, אשר פעלה בזמן שיבת ציון בירושלים: .
אויביו של נחמיה ניסו להפריע לפעילותו ובעבודות הבנייה של חומת ירושלים. נביאים אלו השמיעו את נבואותיהם בשם ה'. בעל ספר נחמיה לא מספר את תוכן דברי נבואתה של נועדיה, אלא רק מציין את שמה.

רש"י בפירושו לפסוק י"ד, טוען כי נועדיה קיבלה שכר קבוע מסנבלט וזאת הסיבה להתנגדותה לנחמיה: גם לנועדיה הנביאה - היא ושאר נביאי השקר קבלו שכר מסנבלט וחבריו כדי להפחידני בנבואת שקריהם. וכך פירש בעקבות רש"י גם במצודת דוד. רבי בנימין בן יהודה מרומה כתב שהייתה בעלת אוב.

לדעת אמנון שפירא, ייתכן כי לנועדיה הייתה השפעה גדולה יותר משאר נביאי השקר בתקופתה, זאת מאזכורה על ידי נחמיה.

## זהות שמה
אין בהירות לגבי זהות השם נועדיה האם של גבר או אישה. בתרגום השבעים נכתב: "לנועדיה הנביא". אף לא ברור מדוע הוזכר שמה בספר נחמיה, היות ששמעיה הנביא היה פעיל בימי נחמיה. שמעיה אף מוזכר מספר רב של פעמים ואף למראית עין היה תומכו. נראה כי נועדיה עמדה בראש קבוצת מתנגדים לנחמיה שעיקר טיעונה היה, שבניית החומה אינה צו אלוהי. בשמה יש ביטוי להתגלות ונועדות האל. 

השורש י-ע-ד, שורש שמה, טוען משה גרסיאל משתקף גם בפסוק: 'וַיֹּאמֶר נִוָּעֵד אֶל-בֵּית הָאֱלֹהִים אֶל-תּוֹךְ הַהֵיכָל' ().

## בפרשנות
בתרגום השבעים מתורגם "הנביא" ולא הנביאה.

במדרש נאמר .

רבי אברהם אבן עזרא בפירושו לנחמיה ו' כותב:  כך כתב גם רבי יהודה אבן בלעם.

## קישורים חיצוניים
* חוזים ומתנבאים בחמת מחבר: בנימין אופנהיימר. אתר מקראנט.

## הערות שוליים

קטגוריה:אישים בספר נחמיה
קטגוריה:נשים בספרי הכתובים
קטגוריה:שיבת ציון
קטגוריה:נביאי שקר בתנ"ך
קטגוריה:יהודי המאה החמישית לפנה"ס
שוואבך

**שוואבך** (בגרמנית: **Schwabach**) היא עיירה בפרנקוניה, בצפון בוואריה, בת כ-40,000 תושבים, סמוכה לעיר השנייה בגודלה בבוואריה, נירנברג.

העיירה מפורסמת בשל תעשיית רדידי המתכת המוזהבים המסורתית שבה. בשנת 2004 ציינה העיר בפסטיבל חגיגי, 500 שנות ייצור של "רדיד הזהב" (המכונה בגרמנית: Blattmetall).

בראשית המאה ה-16 פיתח סדר דפוס תושב העיירה את הגופן הגותי "Schwabacher" (שוואבכר). גופן זה שימש להדפסת התנ"ך הראשון בתרגום לגרמנית, שנערך בידי מרטין לותר.

שוואבך היא עיר הולדתם של המלחין והפסנתרן אדולף פון הנזלט (1814–1889), האנטומיסט והבוטנאי יוהאן גוטפריד צין (1727–1759).

## הקהילה היהודית
בשוואבך התקיימה קהילה יהודית, והיא הייתה מקום מושבם של רבני "מדינת אנסבך" בין רבני העיר מוזכרים בספרות היהודית:
* הרב יששכר ברמן סג"ל פרנקל, מחבר "מטה יששכר", אב"ד שוואבך ואנסבך, וראש ישיבת פיורדא (נפטר ב-1708, ט"ז בתשרי תס"ט).
* הרב יעקב ריישר מפראג, מחבר "חק יעקב", "שבות יעקב" ועוד. מונה לתפקיד לאחר פטירת הרב הקודם בידי יהודי החצר מרדכי מודל , אך מינויו לא יצא לפועל ובוטל בידי יהודי החצר הבא, אלחנן פרנקל .
* הרב צבי הירש פרנקל (1662, ה'תכ"ב – 1740, ה'ת"ק) - נקרא גם **הירש היינה** או **הירש הענא** (על שם שאביו היה אב"ד בהנאו), בן הרב חגי חנוך אב"ד באמבערג והנאו, דודו של הרב הקודם ברמן פרנקל, כיהן כרבה של העיר בשנים 1609–1612 (תס"ט–תע"ב). בשנת 1612 נאסר יחד עם אחיו יהודי החצר אלחנן פרנקל , והועמד לדין באשמת כישוף. אחיו מת בכלאו ב-1620, והוא השתחרר לאחר 24 שנות כלא, ומת לאחר ארבע שנים בשנת ה'ת"ק, 1740. סיפור חייו מתואר בספרו של יצחק נתנאל גת, **המכשף היהודי משוָאבּך**.
* הרב ברוך אברהם כ"ץ רפפורט (1668, תכ"ח – 1746, ה'תק"ו) - חתנו של הרב משה חריף, מחבר הספר "תפארת למשה" על השולחן ערוך. מגדולי הלוחמים בנחמיה חייא חיון, וברמח"ל.
* הרב משה קצנלנבוגן, אב"ד שוואבך ומדינות אנסבך וזולצבך (1671, ה'תל"א – 1743, ה'תק"ד). הוא הקים בשוואבך ישיבה גדולה, ובראשה עמד בנו הרב פינחס, מחבר הספר "יש מנחילין". בנים נוספים שלו היו הרב נפתלי הירש קצנלנבוגן והרב אליעזר קצנלנבוגן אב"ד הגנאו.
* הרב יוסף שטיינהארט, מחבר ספר השו"ת "זיכרון יוסף".
* הרב יושע השיל לבוב, אב"ד שוואבך ומדינת אנסבך (1693, ה'תנ"ג – 1772, ה'תקל"ב), מראשי מכשירי הגט מקליווא. ספרו "פני לבנה" יצא לאור בירושלים (מכון ירושלים, תשס"ד).
* הרב אהרן בן משה, אב"ד שוואבך, מחבר הספר "הארוך מש"ך" עם הגהות "מנחת אהרן" (נפטר ב-1781, כ"ו בסיון תקמ"א). רבו של הרב בצלאל רנשבורג. היה חתנו של הרב בנימין פרנקל מגלוגא.
* הרב אברהם וקסלר (נפטר ב-1851, תרי"א).

## ערים תאומות
* 
* 
* 

## קישורים חיצוניים

* 
* 

## הערות שוליים

קטגוריה:בוואריה: ערים
קטגוריה:קהילות יהודיות בגרמניה
אלינער ברקת

**אלינער ברקת** (נולדה ב-17 בדצמבר 1939) היא פרופסור בדימוס להיסטוריה של עם ישראל במכללת אחוה ובמכללת ספיר. במכללת אחוה היא גם ראש המחלקה לב.א. כללי במדעי הרוח והחברה. 

מוקד מחקרה של ברקת הוא גניזת קהיר. דרך כתבי הגניזה היא חוקרת את הקהילה היהודית במצרים של ימי הביניים, כהמשך ישיר לעבודת הדוקטורט שלה, שעסקה בהנהגת הקהילה היהודית בפוסטאט במחצית הראשונה של המאה ה-11.

## ספרים שכתבה
*  
* **שפריר מצרים**; ההנהגה היהודית בפסטאט במחצית הראשונה של המאה האחת-עשרה, מכון לחקר התפוצות, אוניברסיטת תל אביב, 1995
* **תקופת הגאונים**; עם ישראל תחת שלטון האסלם במאות ז–יב, האוניברסיטה המשודרת, משרד הביטחון, תל אביב, 2007
***מסע משם לכאן**; סטימצקי, תל אביב, 2018.

## קישורים חיצוניים
* 

* חכמות בנתה ביתה - האתר של אלינוער ברקת
* תקופת הגאונים: עם ישראל תחת שלטון האסלאם במאות ז'-י"ב - הספר המלא
*  

קטגוריה:חוקרי גניזת קהיר
קטגוריה:חוקרות יהדות ישראליות
קטגוריה:חוקרי יהדות ישראלים
קטגוריה:היסטוריוניות ישראליות
קטגוריה:היסטוריונים ישראלים
קטגוריה:סגל המכללה האקדמית ספיר
קטגוריה:בית ניר: אישים
קטגוריה:ישראליות שנולדו ב-1939
קטגוריה:ישראלים שנולדו ב-1939
דוד אברהמי

הרב **דוד הלוי אברהמי** (ט' באייר תרצ"ב, מאי 1932 - ט"ז בניסן תשע"ד, אפריל 2014) היה משגיח בישיבת ירוחם ובישיבת מקור ישראל בעפיני שבצרפת. מחבר ספר המוסר הישיבתי הנפוץ **בנין עולם**.

## ביוגרפיה
נולד בווסלוי (Vaslui) שברומניה בשנת 1932 לאליהו וחנה-גיטל אברהמי. בשנת 1936, בהיותו בן ארבע, עלה עם משפחתו לארץ ישראל והם התיישבו בחדרה. באמצע שנות ה-40 עברה המשפחה לגור ברמת גן ובאותה תקופה החל את לימודיו בישיבת חברון בירושלים. במשך תקופה למד בחברותא עם הרב משה שטרנבוך. בתקופת לימודיו בירושלים התקרב לרב יחזקאל לוינשטיין שכיהן כמשגיח בישיבת מיר. כמו כן היה מתלמידי הרב שמואל הומינר.

בשנת 1957 נישא לאילה לבית טעפ. לאחר נישואיו התגורר בשכונת גאולה בירושלים ולמד בכולל של בוגרי ישיבת חברון שפעל בבית המדרש "פרושים" בגבעת שאול. הוסמך לרבנות על ידי רבו הרב יחזקאל סרנא ורבה של ירושלים הרב צבי פסח פרנק, שהיה שכנו בשכונת גאולה.

בשנות ה-50 היה מהפעילים בארגון מחאת החרדים נגד חוק שירות ביטחון בגרסתו שכללה חובת גיוס לנשים. כמו כן היה ממייסדיה ומפעיליה המרכזיים של "הוועדה הציבורית להגנת כבוד האדם" בראשות הרב רפאל סולובייצ'יק, שפעלה נגד ניתוחי מתים.

בשנת 1967 הוציא בעילום שם את ספר המוסר "בנין עולם", העוסק בחשיבות ההתמדה בלימוד התורה, ומביא בעניין זה מדברי קדמונים, לצד עצות מעשיות. שם הספר ניתן על ידי רבו הרב הומינר והוא זכה להסכמת המשגיח הרב לוונשטיין. הספר יצא בעילום שם". הוא התקבל בעולם הישיבות, זכה למהדורות רבות ונמנה עם ספרי המוסר הנלמדים בסדרי המוסר, בעיקר בישיבות הקטנות.

בשנות ה-70 פעל במסגרות ציבוריות שונות, ובהן "הוועד לשמירת הלשון" ו"ועד מורא מקדש", שהוקמו בירושלים על ידי רבו הרב שמואל הומינר ורבנים נוספים. הוא הוציא מהדורות חדשות ומנוקדות של ספרי החפץ חיים: "חפץ חיים", "שמירת הלשון" ו"חומת הדת", ותרם את הספרים לישיבות. הוא הוציא חוברות תקופתיות בשם "מרפא לשון", שבהן התפרסמו מאמרים שונים בנושא שמירת הלשון. כמו כן ארגן "ועדים" בישיבות בספרי החפץ חיים.

בשנות ה-70 היה משגיח בישיבת "זיו ישראל" בחיפה שהייתה בראשות הרב מנחם צבי ברלין. בין השנים 1977–1990 כיהן כמשגיח בישיבה הגדולה בירוחם שבראשות הרב רפאל יונה טיקוצ'ינסקי. כמו כן שימש כמו"ץ בקהילה החרדית המקומית.

בראשית שנות ה-80 הוציא לאור מהדורות מוערות של ספר חרדים מרבי אלעזר אזכרי, וספר "פועל צדק" של הש"ך. בשנת 1998 הוציא את הספר "דברי חן", ובו הוספות על ספרו "בנין עולם".

בשנות ה-90 כיהן כמשגיח בישיבת וילקומיר באשדוד. בשנת 2000 התמנה כמשגיח בישיבת "מקור ישראל" בעפיני שצרפת שבראשות הרב דניאל היימן. בביקוריו בישראל נהג למסור "ועדי מוסר" בקהילות שונות בירושלים, בבני ברק ובמודיעין עילית.

בשנת תשע"ב, חלה וחזר לישראל. נפטר בירושלים ביום השני של חג הפסח, ט"ז בניסן תשע"ד, ונקבר בבית הקברות של נציבי ישיבת פוניבז' שבבני ברק.

התגורר בשכונת גבעת שאול בירושלים והיה נשוי לאילה, אשת חינוך, ואב לשישה. אחד מבניו הוא הרב מאיר אברהמי, המלמד בישיבת תורת עולם בבית שמש.

## קישורים חיצוניים
* 
* 
* שיחות של הרב דוד אברהמי באתר "קול הלשון"
* "ההקלטה האחרונה של המשגיח ר' דוד אברהמי זצ"ל" באתר "שטיבל" (הקישור אינו פעיל)

## הערות שוליים

קטגוריה:מחברי ספרי מוסר ומחשבה
קטגוריה:משגיחים ישראלים
קטגוריה:בוגרי ישיבת חברון כנסת ישראל
קטגוריה:ישראלים ילידי רומניה
קטגוריה:אנשי העלייה החמישית
קטגוריה:גבעת שאול: רבנים
קטגוריה:גאולה (ירושלים): אישים
קטגוריה:תנועת המוסר: אישים
קטגוריה:אישים הקבורים בבית הקברות פוניבז'
קטגוריה:ישראלים שנולדו ב-1932
קטגוריה:ישראלים שנפטרו ב-2014
אוניברסיאדת פורטו אלגרה (1963)

**[[אוניברסיאדה|אוניברסיאדת]] הקיץ השלישית** נערכה בפורטו אלגרה, ברזיל ב-1963, כאשר טקס הפתיחה והמשחקים נערכו באצטדיון האולימפי של העיר. במשחקים השתתפו 713 ספורטאים.

באוניברסיאדה זו נערכו תחרויות בתשעה ענפי ספורט: אתלטיקה, התעמלות מכשירים, חתירה, טניס, כדורמים, כדורסל, כדורעף, קפיצה למים ושחייה.

סך הכול הוענקו 206 מדליות; מתוכן: 37 להונגריה, 35 לגרמניה המערבית, ו-34 לברית המועצות שדורגה במקום הראשון בשל ריבוי מדליות הזהב שקיבלה.

## טבלת המדליות (חלקית)

## קישורים חיצוניים

1963
קטגוריה:1963 בספורט
קטגוריה:תחרויות ספורט בברזיל
קטגוריה:פורטו אלגרה: ספורט
דוברוש

**דוברוש** (בבלארוסית: **Добруш**) היא עיר במחוז הומל בבלארוס, סמוך לגבול רוסיה. מרכזו המנהלי של מחוז משנה דוברוש.

העיר שוכנת לגדת נהר איפוט (Iput), יובל של הנהר סוז' באגן הדנייפר. ענפי הייצור העיקריים בעיר הם מזון, נייר ותעשיית חומרי בנייה. בעיר מספר מבנים מהמאה ה-19 - בין היתר מפעל לייצור נייר וכן בית חולים - המהווים מוקדי תיירות.

## היסטוריה
אזכורה הראשון של העיר במקורות הוא משנת 1335. במאה ה-16 הייתה דוברוש כפר באיחוד הפולני-ליטאי. עם חלוקת פולין הראשונה ב-1772 סופח האזור בו הייתה דוברוש לאימפריה הרוסית ודוברוש הפכה למרכז כלכלי של מחוז גומל. בסוף המאה ה-19 הוקמה ביישוב תחנת רכבת וב-1927 ניתן ליישוב מעמד של עיר.

בשנת 1986 פקדה את העיר נשורת גרעינית כבדה שהגיעה מאזור התאונה הגרעינית בצ'רנוביל.

## יהודים
לפני פלישת גרמניה לברית המועצות הייתה בעיר קהילה יהודית קטנה, ובה כ-440 יהודים. באוגוסט 1941 כבשו הגרמנים את העיר, אך רוב תושביה היהודים הצליחו עד אז לברוח לשטחים מזרחיים יותר בברית המועצות. באוקטובר 1941 רוכזו יהודי דוברוש וסביבתה בגטו ובנובמבר נרצחו בירי, סמוך לגטו.

## קישורים חיצוניים

* 
* 
* 

קטגוריה:מחוז הומל: יישובים
קטגוריה:גטאות בבלארוס
קטגוריה:קהילות יהודיות בבלארוס
קטגוריה:יישובים שהוקמו במאה ה-14
המרכז לטניס בישראל - תל אביב

**מרכז הטניס והחינוך** **תל אביב** הוא אחד המרכזים של מרכזי הטניס והחינוך בישראל.

## היסטוריה
מרכז הטניס והחינוך תל אביב נפתח ב-3 באוגוסט 1991, באזור שכונת יד אליהו על מנת לסייע למשפחות דלות אמצעים בדרום תל אביב להעניק לילדיהן פעילות ספורטיבית גם אם אין ביכולתן לשלם עבורה. 

המנהל הראשון של המרכז היה רון סטיל ואחריו שימשו בתפקיד גם רונן בגה, גיל אלרועי, רמי זליקוביץ', דני גלי, שעיה אזר וארז גביש. משנת 2007 המנהל הוא יגאל גיפש, יליד דונצק באוקראינה ובוגר אוניברסיטת ספורט במוסקבה, שעלה לארץ בשנת 1990.

## הפעילות במרכז
במרכז הטניס קיימים 14 מגרשים מוארים, קיר אימון, חדר כושר, חדר מאמנים, מזנון וחנות ספורט. המרכז מפעיל תוכניות טניס רבות לכל הגילאים: תוכנית לגני ילדים, תוכנית פיתוח מוטורי (גילאים 4-6), תוכנית מיני טניס (6-8), תוכניות טניס לגילאים 8-18, תוכנית תחרותית, חוגי טניס וקרדיו טניס למבוגרים. במרכז גם תוכנית למען הקהילה המיועדת לילדים בעלי צרכים מיוחדים.

במהלך השנים גדלו במרכז בת"א עשרות שחקנים ושחקניות שזכו בתארים של אלופי ישראל לנוער ובתחרויות ארציות רבות. הבולטים בהם הם שחר פאר, שהגיעה למקום ה-11 בעולם וגדלה במרכז מגיל 6 ועד 14 תחת הדרכתו של יגאל גיפש. גם שתי שחקניות נבחרת הפדרציה בעבר, אנה סמאשנובה וציפי אובזילר, התאמנו במשך מספר שנים במרכז.

בשנת 1995 התקיים הטורניר הבינלאומי הראשון לילדים במרכז בהשתתפות משלחת ממוסקבה ושנה לאחר מכן התחרות גדלה כאשר הגיעו שחקנים משבע מדינות של חבר העמים וממדינות אירופיות נוספות. לאור ההצלחה, בנובמבר 1997 קיבלה התחרות כבר סטטוס רשמי של Tennis Europe לגילאי 14 לבנים ולבנות המקנה דירוג בינלאומי לשחקנים. התחרות הייתה לזכרו של ראש הממשלה, יצחק רבין. שחקנים ישראלים רבים החלו את דרכם המקצוענית בתחרות האירופאית בת"א, ביניהם ניתן למנות את שחר פאר ודודי סלע שזכו בתחרות. שחקנים רבים מחו"ל גם כן שיחקו על המגרשים בת"א וחלקם מפאר היום את צמרת הטניס העולמית: מרקוס בגדטיס הקפריסאי, הרוסיות מריה קירילנקו, אליסה קלייבאנובה, ורה דושבינה ואקטרינה מקרובה, הרומניה מוניקה ניקולסקו והאוקראינית אולגה סבצ'וק.

## קישורים חיצוניים
* המרכז לטניס בישראל - תל אביב, באתר **המרכז לטניס בישראל**
קטגוריה:יד אליהו: מבנים
קטגוריה:תל אביב-יפו: אצטדיונים ומתקני ספורט
קטגוריה:מרכזי הטניס והחינוך בישראל
מצר מטוצ'קין

[שמאל|ממוזער|252px|אתרי הניסויים הגרעינים ב[נוביה זמליה]]
**מצר מטוצ'קין** (ברוסית: **Ма́точкин Шар**) הוא מצר ים ברוסיה (במחוז ארכנגלסק) בין האיים סברני ויוז'ני  של הארכיפלג נובאיה זֶמליה. המצר מקשר בין ים קארה שממזרח לו לבין ים ברנץ שמערבית לו.

רוחבו של המצר בנקודה הצרה ביותר הוא כ-600 מטרים, עומקו כ-12 מ' ואורכו כ-100 ק"מ.

המצר מכוסה קרח מרבית ימות השנה.

בסביבת המצר בוצעו בשנים 1963–1990 כ-39 ניסויים גרעיניים תת-קרקעיים.

צפונית לחלקו המערבי של המצר (בכֵּף סוּחוֹי נוֹס *Сухой Нос*  שבאי סברני) נערך ב-30 באוקטובר 1961 הניסוי הראשון והיחיד בפצצת הצאר שהוטלה בגובה 10.5 ק"מ.

## קישורים חיצוניים

* אנציקלופדיה גאוגרפית: מטוצ'קין שר, באתר dic.academic.ru 

מטוצ'קין
מטוצ'קין
קטגוריה:נובאיה זמליה
קטגוריה:מחוז ארכנגלסק: גאוגרפיה
דורון כהן (שחיין)

**דורון כהן** (נולד ב-18 ביולי 1953) הוא שחיין עבר ישראלי, אלוף ישראל בשחייה. בשנת 1969 הוא זכה בכל 4 משחי החופשי באליפות ישראל בשחייה, במשחה ל-100 מטר חופשי, ל-200 מטר חופשי, ל-400 מטר חופשי ול-1500 מטר חופשי.

## ביוגרפיה
כהן נולד וגדל בקיבוץ כפר הנשיא והתאמן בקבוצת הפועל כפר הנשיא ביחד עם שלומית ניר בהדרכת טרי פלוצקי.

### 1968
באליפות ישראל שנערכה בבת גלים בחיפה בספטמבר 1968 זכה כהן ב-3 מדליות, כסף ו-2 ארד. מדליית כסף במשחה ל-200 מטר גב בתוצאה של 2:33.5 דקות, אחרי יואב יעקובי מהפועל תל אביב (2:28.0 דקות) ולפני דורון שפע ממכבי חיפה (2:33.5 דקות). מדליות ארד, במשחה ל-400 מטר חופשי בתוצאה של 4:35.5 דקות, אחרי אמנון קראוס מברית מכבים עתיד (4:31.7 דקות) ומשה גרטל מהפועל גוש זבולון (4:32.0 דקות) ובמשחה ל-1500 מטר חופשי בתוצאה של 18:39.8 דקות, אחרי משה גרטל שקבע שיא ישראלי חדש של 18:21.8 דקות ודני רבס מהפועל גוש זבולון (18:37.4 דקות).

### 1969
באליפות ישראל לנוער שנערכה בגבעת חיים (איחוד) באוגוסט 1969 זכה כהן ב-4 מדליות זהב במשחה ל-100 מטר חופשי בתוצאה של 56.7 שניות, במשחה ל-200 מטר חופשי בתוצאה של 2:06.6 דקות, במשחה ל-100 מטר גב בתוצאה של 1:10.4 דקות ובמשחה ל-200 מטר מעורב אישי בתוצאה של 2:28.6 דקות.

#### אלוף ישראל
באליפות ישראל בשחייה שנערכה בבת גלים באוקטובר 1969, זכה כהן ב-5 מדליות אישיות, 4 מדליות זהב בכל משחי החופשי ומדליית כסף אחת. מדליות זהב, במשחה ל-100 מטר חופשי בתוצאה של 58.6 שניות, לפני אברהם מלמד (59.2 שניות) וברוך צ'יש (59.2 שניות), במשחה ל-200 מטר חופשי בתוצאה של 2:08.9 דקות, לפני דן ברנר (2:10.1 דקות) ומשה גרטל (2:10.7 דקות), במשחה ל-400 מטר חופשי בתוצאה של 4:37.6 דקות, לפני דן שטרן (4:42.6 דקות) ודן ברנר (4:46.3 דקות) ובמשחה ל-1500 מטר חופשי בתוצאה של 18:51.0 דקות, לפני דן שטרן (19:17.5 דקות) ועמרי שוחטוביץ (19:18.0 דקות) ומדליית כסף, במשחה ל-200 מטר גב בתוצאה של 2:31.9 דקות, אחרי יואב יעקובי (2:25.5 דקות).

### 1970
באליפות ישראל בשחייה שנערכה בבת גלים בחיפה באוקטובר 1970, זכה כהן ב-5 מדליות אישיות, זהב, 2 כסף ו-2 ארד. מדליית זהב במשחה ל-100 מטר חופשי בתוצאה של 58.6 שניות, לפני דן ברנר (59.3 שניות) ומשה גרטל (59.4 שניות), מדליות כסף, במשחה ל-100 מטר גב בתוצאה של 1:09.5 דקות, אחרי יואב יעקובי (1:08.2 דקות) ולפני מרדכי לוי מהפועל מעיין צבי (1:10.1 דקות) ובמשחה ל-200 מטר גב בתוצאה של 2:32.2 דקות, אחרי דן שטרן (2:29.6 דקות) ויואב יעקובי (2:30.6 דקות) ושתי מדליות ארד במשחה ל-200 מטר חופשי בתוצאה של 2:09.1 דקות, אחרי משה גרטל (2:07.8 דקות) ודן ברנר (2:08.2 דקות) ובמשחה ל-400 מטר חופשי בתוצאה של 4:43.0 דקות, אחרי משה גרטל (4:29.4 דקות) ודן ברנר (4:41.7 דקות).

### 1971
באליפות ישראל בשחייה שנערכה בבת גלים בחיפה באוקטובר 1971, זכה כהן במדליית זהב במשחה ל-100 מטר חופשי בתוצאה של 58.3 שניות, לפני יואל סמואל (58.3 שניות) וחברו לקבוצה אמיר נמינוב (58.5 שניות) ומדליית כסף, במשחה ל-100 מטר גב בתוצאה של 1:09.5 דקות, אחרי יואב יעקובי (1:07.3 דקות) ולפני דב ניסמן (1:12.7 דקות).

## קישורים חיצוניים

* 

## הערות שוליים

קטגוריה:שחייני גב ישראלים
קטגוריה:שחייני מעורב אישי ישראלים
קטגוריה:אלופי ישראל בשחיית חופשי
קטגוריה:כפר הנשיא: אישים
קטגוריה:ישראלים שנולדו ב-1953